ڏکڻ آسٽريليا

ڏکڻ آسٽريليا (South Australia) آسٽريليا جي ھڪ رياست آهي، جيڪا آسٽريليا جي وفاق ۾ شامل آھي جنھن ڪري ان کي فيڊريٽيڊ رياست پڻ چوندا آهن. اھا رياست آسٽريليا جي وچ ۽ ڏکڻ وارو حصي تي مشتمل آهي. آسٽريليا  جو سڀ کان وڏو بنجر علائقو ھن رياست ۾ واقع آهي. ڏکڻ آسٽريليا جي پکيڙ 983482 چورس ڪلوميٽر آهي ۽ اھا آسٽريليا جي پکيڙ ۾ چوٿين وڏي ۽ آبادي ۾ پنجين وڏي رياست آهي. رياست جي ڪل آبادي 17,60,000 آھي، جن جو 77 سيڪڙو گاديءَ واري شھر ايڊيليڊ ۾ رھندو آھي، جيڪو ھن رياست جو سڀ کان وڏو شھر آھي. رياست جو ٻيون نمبر وڏو شهر مائونٽ گيمبيئر آھي، جن جي آبادي 28,684 آهي. ھن رياست جون حدون اولھه ۾ اولھ آسٽريليا، اتر ۾ نادرن ٽيريٽري، اتر اوڀر ۾ ڪوئينزلينڊ، اوڀر ۾ نيو سائوٿ ويلز ۽ ڏکڻ اوڀر ۾ وڪٽوريا سان ملن ٿيون. رياست جي ڏکڻ ۾ گريٽ آسٽريلين اپسمنڊ واقع آهي.
upright=1.15|right|thumb|سائوٿ آسٽريليا جو پارليامينٽ ھائوس جيڪو ايڊيليڊ ۾ واقع آهي

سائوٿ آسٽريليا جو گورنر، برطانيا جي آئيني بادشاهه، فلپ ٽئي جو نمائندو ھوندو آھي.. ڏکڻ آسٽريليا دولت مشترڪه آسٽريليا جي رڪن رياست آهي. ھن رياست جي پارليامينٽ ٻہ ايواني آھن جن ۾ ھڪ ھيٺيون ايوان: سائوٿ آسٽريلين اسيمبلي ھائوس؛ ۽  ٻيون مٿيون ايوان: سائوٿ آسٽريلين ليجسليٽو اسيمبلي شامل آهن. پارليامينٽ لاء چونڊ ھر چوٿين سال ٿيندي آهي. گذريل چونڊ 2018ع ۾ ٿي ھئي. 
 سائوٿ آسٽريليا جي پارليامينٽ جي جوڙجڪپارٽياسيمبلي ھائوسليجسليٽو ڪائونسللبرل پارٽي (سائوٿ آسٽريليائي شاخ)248ليبر پارٽي (سائوٿ آسٽريليائي شاخ)198ايس اي بيسٽ02گرينس02آزاد41ايڊوانس سائوٿ آسٽريليا01ڪل4722ذريعو: انتخابي ڪميشن سائوٿ آسٽريليا 

1896ع ۾ ڪالوني واري دؤر ۾ ڏکڻ آسٽريليا آسٽريليا جو پھريون ۽ دنيا اندر نيوزيلينڊ بعد ٻيو نمبر علائقو ھيو جتي عام چونڊن ۾ عورتن کي ووٽ جو حق ڏنو ويو 1887ع کان ھيٺيون ايوان تہ عوام جي ووٽن سان چونڊيو ويندو ھو پر مٿئين ايوان جي چونڊ جي لاء ووٽ جو حق صرف ملڪيت وارن شھرين کي ھو آخرڪار 1973ع ۾ آسٽريليا جي ليبر پارٽي جي ڊان ڊنسٽن جي حڪومت سڌارا آڻي ووٽر لاء ملڪيت ھجڻ جو شرط ختم ڪري ڇڏيو ۽ ان ايوان جي اميدوارن جي چونڊ لاء سموري رياست جي ھڪ تڪ مان ٿيل چونڊ مان متناسب نمائندگي ذريعي ايوان جو چونڊ جو طريقو اختيار ڪيو ويو. ڏکڻ آسٽريليا جو لوڪل گورنمينٽ وارو نظام 74 مڪاني ڪائونسلن تي مشتمل آهي جيڪي سائوٿ آسٽريليا جي پارليامينٽ طرفان نافذ ٿيل فرض سرانجام ڏينديون آهن جن ۾ روڊن جو انفراسٽرڪچر ۽ ڪچري جي شھرن مان نيڪال جا ڪم شامل آهن. ڪائونسلن جي آمدني ملڪيتن تي ٽيڪس ۽ حڪومتي گرانٽن تي مشتمل ھوندي آھي.

حوالا

زمرو:ڏکڻ آسٽريليا
زمرو:آسٽريليا جون رياستون